Massiaiset

Massiaiset (Mysidae) (halkoisjalkaiset) on massiäyriäisten lahkoon kuuluva heimo. Massiaisten ulkonäkö on hieman katkarapumainen. Ne ovat kuitenkin rakenteeltaan hennompia kuin katkaravut. Ne ovat läpikuultavia ja niiden silmät ovat suuret ja ulkonevat. Ne voivat liikkua vilkkaasti. Massiaiset syövät muun muassa planktonia ja eloperäistä jo hieman hajonnutta ainesta ja ovat periaatteessa kaikkiruokaisia. Osa massiaislajeista lisääntyy talvisin, toiset ympäri vuoden. Massiaisten elinikä vaihtelee yhdestä vuodesta kahteen vuoteen. Massiaisten elinympäristöt ovat merenpohjien läheisyydessä. Niitä esiintyy sekä syvänmeren alueella että leväisillä kivi- ja kalliorantavesillä.

Lajeja 
 merimassiainen (Mysis mixta)
 jäännemassiainen (Mysis relicta)
 Mysis salemaai
 Mysis segerstralei
 kaspianmassiainen (Hemimysis anomala)
 rantamassiainen (Praunus flexuosus)
 tyrskymassiainen (Praunua inermis)

Lähteet 

Kuoriäyriäiset